Ayollar futboli

Ayollar futboli – koʻproq ayollar futboli yoki ayollar sokkeri sifatida tanilgan, ayollar oʻynaydigan assotsiatsiya futbolining jamoaviy sport turidir. Bu oʻyin koʻplab mamlakatlardagi ayollar oʻrtasida professional darajada oʻynaladi va xalqaro miqyosda 187 terma jamoa ishtirok etadi. Oʻyin qonunlari deb nomlanuvchi bir xil qoidalar ayollar va erkaklar futbolida qoʻllaniladi.

Ayollar oʻrtasidagi ushbu oʻyin ancha vaqtdan beri mavjud boʻlsa-da, 1970-yillarga qadar asosan xayriya oʻyinlari va jismoniy mashqlar bilan bogʻliq edi. Shu yillargacha futbol faqat erkaklar sporti deb hisoblangan. Ayollar futboli rivojlana boshlashi bilan milliy va xalqaro darajadagi yirik musobaqalar paydo boʻlgan. Baʼzi mamlakatlarda ayollar futboli ayollar uchun eng nufuzli jamoaviy oʻyinlardan biriga aylandi. Bu sport turi shuningdek, professional ligalarga ega boʻlgan kam sonli ayollar sport turlaridan biridir.

Ayollar futbolining tan olinishi uchun kurash oson kechmagan. Bu sport turi oʻzining ilk yuksalishini 1920-yillarda Buyuk Britaniyada boshdan kechirgan. Oʻsha paytda baʼzi oʻyinlarga 50 000 dan ortiq tomoshabin tashrif buyurardi. Biroq, 1921-yil 5-dekabrda Angliya futbol assotsiatsiyasi unga aʼzo boʻlgan klublar foydalanaydigan barcha maydonlarda ayollar futbolini taqiqlash toʻgʻrisida qaror qabul qilgan. Bu taqiq faqatgina 1971-yil iyul oyida bekor qilingan.

1970-yillarda ayollar futboli boʻyicha xalqaro turnirlar juda mashhur edi va eng qadimgi qitʼa chempionati, hozirda ham oʻtkazilayotgan AFC ayollar oʻrtasidagi Osiyo kubogi tashkil etilgan. Biroq, 1986-yilgacha (Ellen Wille) FIFA Kongressida ayol kishi nutq soʻzlamagan. Ayollar oʻrtasidagi Jahon chempionati birinchi marta 1991-yilda Xitoyda boʻlib oʻtgan va shundan beri koʻplab mamlakatlarda yirik televizion tadbirga aylangan.

 Yana qarang 

 Ayollar futboli geografiyasi
 Ayollar futboli boʻyicha xalqaro musobaqalar
 Ayollar futbol klublari roʻyxati
 Ayollar futbolida futbolchilar roʻyxati
 Ayollar sporti
 Title IX
 Sheʼs the Man
 Alex & Me
 Mustangs FC
 Gracie (film)
 Beckhamdan qolishma
 Mujskaya jenskaya igra (film)

 Esltamalar 

 Adabiyotlar 



 Manbalar 

 Havolalar 

 FIFA: Womenʼs Football
 Womenʼs Football History
 Womenʼs Soccer United: Home of Worldwide Womenʼs Football
 femaleSOCCER.net: Womenʼs football community portal 

Turkum:Ayollar futboli